Προθήκη

Προθήκη (ή βιτρίνα) είναι ένα ντουλάπι με μία ή συχνά περισσότερες διαφανείς επιφάνειες από σκληρό γυαλί (ή πλαστικό, συνήθως ακρυλικό για λόγους αντοχής), που χρησιμοποιείται για την ανάδειξη διαφόρων αντικειμένων.  Μια προθήκη μπορεί να εμφανιστεί σε μια έκθεση, σε ένα μουσείο, σε ένα κατάστημα λιανικής, σε ένα εστιατόριο ή σε ένα σπίτι. Συχνά, μαζί τα αντικείμενα προς ανάδειξη, η προθήκη περιλαμβάνει και ετικέτες, παρέχοντας πληροφορίες όπως περιγραφές ή τιμές. Σε ένα μουσείο, τα εκθέματα αποτελούν συνήθως μέρος της συλλογής του μουσείου ή μιας προσωρινής έκθεσης. Στο λιανικό εμπόριο ή σε ένα εστιατόριο, τα είδη προσφέρονται συνήθως προς πώληση. Ενίοτε, προθήκες χρησιμοποιούνται και για την προβολή αθλητικών κυπέλλων ή άλλων βραβείων.

 Περιγραφή 
Μια προθήκη μπορεί να είναι μια ανεξάρτητη κατασκευή που ακουμπά στο πάτωμα ή μια εντοιχισμένη κατασκευή (συνήθως προσαρμοσμένη εγκατάσταση). Οι εντοιχισμένες προθήκες μποροεί να τοποθετηθούν στον τοίχο, να λειτουργήσουν ως χωρίσματα δωματίων ή να κρεμαστούν από το ταβάνι. Κατά καιρούς, προθήκες ενσωματώνονται και στο δάπεδο, όπως στο Μουσείο του Σίδνεϊ (στο Σίδνεϊ της Αυστραλίας), όπου τα υπολείμματα αποχετεύσεων και εμφανίζονται στον αρχικό τους χώρο, μαζί με άλλα αρχαιολογικά ευρήματα. 

Υπάρχουν τρία είδη ανεξάρτητων προθηκών: πάγκοι, όρθιες και επιτοίχιες.  Οι βιτρίνες σε μορφή πάγκου έχουν σχεδιαστεί για να αναδεικνύουν αντικείμενα από τη μία πλευρά (την "πλευρά του πελάτη") και να επιτρέπουν την πρόσβαση από την άλλη πλευρά (την "πλευρά του υπαλλήλου"). Για τον λόγο αυτό, οι προθήκες τύπου πάγκου είναι πιο συχνές σε καταστήματα λιανικής. Οι όρθιες προθήκες είναι κατασκευασμένες για να αναδεικνύουν τα αντικείμενα από όλες τις πλευρές και προορίζονται να τοποθετούνται στη μέση του δωματίου. Οι επιτοίχιες προθήκες προορίζονται να τοποθετούνται παράλληλα με τον τοίχο, όπου τα προϊόντα εκτίθενται και είναι προσβάσιμα από την ίδια πλευρά. Αυτά τα δύο τελευταία είδη χρησιμοποιούνται σε μεγάλο βαθμό –όχι μόνο από καταστήματα– αλλά και από μουσεία, σχολεία και ειδικά σε σπίτια για την προβολή πολύτιμων αντικειμένων ή συλλογών.

Οι προθήκες κατασκευάζονται συνήθως από εξειδικευμένες εταιρείες με εμπειρία στην ξυλουργική ή τη μεταλλουργία και διατίθενται σε τυποποιημένα μεγέθη ή συχνά φτιάχνονται κατά παραγγελία. Οι προθήκες σχεδιάζονται συχνά με γνώμονα την ασφάλεια και συνήθως κλειδώνουν. Κατασκευάζονται επίσης σε ποικιλία μορφών, σχημάτων και υλικών. Οι προθήκες διατήρησης χρησιμοποιούνται για την ανάδειξη πολύτιμων αντικειμένων σε μουσεία, βιβλιοθήκες και αρχεία.  Αυτές οι προθήκες έχουν σχεδιαστεί για να παρέχουν ένα αυστηρά ελεγχόμενο περιβάλλον απαλλαγμένο από χημικούς ρύπους. 

Οι προθήκες μπορεί να αποστέλλονται προσυναρμολογημένες ή αποσυναρμολογημένες (σε κομμάτια που θα συναρμολογηθούν από τον πελάτη). Οι προσυναρμολογημένες προθήκες συναρμολογούνται (και συνήθως ελέγχονται) από τον κατασκευαστή και αποστέλλονται έτοιμες προς χρήση. Οι αποσυναρμολογημένες βιτρίνες είναι συνήθως χαμηλότερες σε τιμή και φθηνότερες σε κόστος αποστολής, αλλά μπορεί να είναι χαμηλότερης ποιότητας από τις προσυναρμολογημένες και μπορεί να φτάσουν με κομμάτια να λείπουν.

Ο Αμερικανός καλλιτέχνης Τζόζεφ Κορνέλ κατασκεύασε πολλές προθήκες κατά τη διάρκεια της καριέρας του, πολλά από τα οποία προκαλούν μια έντονη αίσθηση νοσταλγίας, φθοράς ή απώλειας. 

 Χρήση από τον στρατό των Ηνωμένων Πολιτειών 
Κατά παράδοση, τιμητικές προθήκες απονέμονται συνήθως σε μέλη των Ενόπλων Δυνάμεων αρκετών κρατών κατά την αποστράτευσή τους. Αυτές οι προθήκες περιέχουν συνήθως τα διάφορα μετάλλια και τις τιμητικές διακρίσεις που έχουν απονεμηθεί σε ένα άτομο κατά τη διάρκεια της στρατιωτικής του καριέρας, τις σημαίες τόσο της χώρας του όσο και του κλάδου στον οποίο υπηρέτησε καθώς και το τελευταίο σήμα του βαθμού του.

 Γκαλερί 

 Δείτε επίσης 

 Ντουλάπι
 Γυάλινο δάπεδο

 Παραπομπές 

 Εξωτερικοί σύνδεσμοι 


Κατηγορία:Μουσειολογία
Κατηγορία:Έπιπλα